24. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 57.658 της 3/9 Μαΐου 1972 (ΦΕΚ  Β΄ 315) Περί κατατακτηρίων εξετάσεων μαθητών μειονοτικών Σχολείων Γ΄ τάξεως Γυμνασίου και απολυτηρίων εξετάσεων μαθητών της ΣΤ΄ τάξεως των ως άνω Μειονοτικών Γυμνασίων. Έχοντες υπ’ όψει: α)Τας διατάξεις της παρ. 3 του άρθρ. 1 του Ν.Δ. 1109/72 «περί τροποποιήσεως, συμπληρώσεως και αντικαταστάσεως διατάξεων του Ν.Δ. 3065/1954 και ρυθμίσεως ζητημάτων τινών αφορώντων γενικώς εις την Εκπαίδευσιν της εν Δ. Θράκη Μειονότητος». β)Τας διατάξεις του Β.Δ. 490/1969 «περί προαγωγικών και απολυτηρίων εξετάσεων εις τα Σχολεία Μέσης Εκπαιδεύσεως». γ)Τας διατάξεις της παρ. α΄ του άρθρ. 2 της υπ’ αριθ. 139821/12.10.71 αποφάσεως του Υπουργού Εθνικής Παιδείας και Θρησκευμάτων, αποφασίζομεν: Ορίζομεν, όπως: Α΄.1.Προκειμένου οι μαθηταί της Γ΄ τάξεως των Μειονοτικών Γυμνασίων να εγγραφούν εις την Δ΄ τάξιν τούτων υφίστανται κατατακτήριον γραπτήν εξέτασιν εντός του β΄ 15ημέρου του μηνός Ιουνίου εκάστου έτους επί πάντων των πρωτευόντων μαθημάτων και επί των μαθημάτων της Ιστορίας και της Γεωγραφίας, ενώπιον Επιτροπών οριζομένων δι’ αποφάσεως του Διοικητικού Επιθεωρητού Μειονοτικών Σχολείων. Εις τας εξετάσεις ταύτας δύνανται να λάβουν μέρος άπαντες οι μαθηταί, οι φοιτώντες κανονικώς εις την Γ΄ τάξιν του Γυμνασίου. 2.Εκάστη των Επιτροπών απαρτίζεται εκ τριών κρατικών καθηγητών της αυτής ειδικότητος του οικείου Γυμνασίου δια τα Ελληνιστί διδασκόμενα μαθήματα και εκ τριών μειονοτικών τοιούτων δια τα τουρκιστί διδασκόμενα μαθήματα. Εις περίπτωσιν, καθ’ ην δεν υπάρχει επάρκεια καθηγητών της αυτής ειδικότητος, ο Διοικητικός Επιθεωρητής ορίζει δια μεν τα Ελληνιστί διδασκόμενα μαθήματα καθηγητάς εκ Δημοσίων Γυμνασίων της αυτής πόλεως, δια δε τα τουρκιστί διδασκόμενα μαθήματα εκ του ετέρου μειονοτικού Γυμνασίου. 3.Ουδείς μαθητής κατατάσσεται εις την Δ΄ τάξιν του Γυμνασίου, εάν δεν συγκεντροί κατά τας εξετάσεις βαθμόν σχεδόν καλώς (10) εις έκαστον των εξεταζομένων μαθημάτων ως επίσης και εάν ο βαθμός των εξετάσεων μετά του Μ.Ο. του βαθμού της προόδου του έτους δεν δίδη Μ.Ο. σχεδόν καλώς (10). 4.Μαθηταί αποτυγχάνοντες κατά τας κατατακτηρίους εξετάσεις του Ιουνίου έχουν δικαίωμα ανεξετάσεως εντός του τελευταίου 10ημέρου του μηνός Σεπτεμβρίου, εις α υστέρησαν μαθήματα. Οι αποτυγχάνοντες και κατά τας εξετάσεις ταύτας εις έν, δύο ή τρία κατ’ ανώτατον όριον μαθήματα, δεν δικαιούνται ανανέωσιν εγγραφής εις την Γ΄ τάξιν. Ούτοι έχουν δικαίωμα προσελεύσεως εις τας εξετάσεις κατά το επόμενον έτος και εις τας αυτάς περιόδους. 5.Μαθηταί αποτυγχάνοντες εις πλείονα των τριών μαθημάτων δύνανται να ανανεώσουν την εγγραφήν των εις την Γ΄ τάξιν. Β΄.1.Αι απολυτήριοι εξετάσεις διεξάγονται επί πάντων των μαθημάτων πλην της Γυμναστικής, ενώπιον Επιτροπών, οριζομένων δι’ αποφάσεως του Διοικητικού Επιθεωρητού κατά την ως άνω παρ. Α΄ (2). 2.Ουδείς μαθητής απολύεται, εάν δεν συγκεντροί κατά τας εξετάσεις βαθμόν σχεδόν καλώς (10) εις έκαστον των εξεταζομένων μαθημάτων και εάν ο βαθμός των εξετάσεων μετά του Μ.Ο. του βαθμού προόδου του έτους δεν δίδη Μ.Ο. σχεδόν καλώς (10). 3.Μαθηταί αποτυγχάνοντες κατά τας απολυτηρίους εξετάσεις έχουν δικαίωμα ανεξετάσεως, εις α υστέρησαν μαθήματα κατά Σεπτέμβριον. Οι αποτυγχάνοντες και κατά τας εξετάσεις ταύτας δεν δικαιούνται ανανεώσεως εγγραφής εις την ΣΤ΄ τάξιν, δύνανται όμως να υποστούν ανεξέτασιν κατά το επόμενον σχολικόν έτος κατά Ιούνιον και Σεπτέμβριον. Η παρούσα δημοσιευθήτω δια της Εφημερίδος της Κυβερνήσεως. (Μετά την σελ. 284,03) Σελ. 284,05 Τεύχος 462-Σελ. 95 Μειονοτικά Σχολεία 32.Γ.ι.24 